दूसरी तरफ पाकिस्तान के कप्तान सरफराज अहमद ने एशिया कप को सभी टीमों के लिए एक बड़ा मौका बताया। टूर्नामेंट में टीम के गेम प्लान पर सरफराज ने कहा कि उनकी टीम भी 'वन मैच एट ए टाइम' वाले कॉन्सेप्ट पर चलेगी। वहीं श्रीलंका-बांग्लादेश के कप्तान क्रमश: एंजेलो मैथ्यूज और मशर्फे मोर्ताजा ने रोहित और सरफराज से सहमति जताई है। जबकि अफगानिस्तान और हांगकांग के कप्तान ने कहा कि भारत, श्रीलंका और पाकिस्तान जैसी बड़ी टीमों के खिलाफ खेलना उनके लिए सौभाग्य की बात है।